stanford-oval/wikipedia huggingface dataset:
ดอนท์แมทเทอร์ทูมี

2018 ซิงเกิลโดยเดรก และไมเคิล แจ็กสัน
ดอนท์แมทเทอร์ทูมี (อังกฤษ: Don't Matter to Me) เป็นเพลงของนักร้องชาวแคนาดา เดรก จากสตูดิโออัลบั้มที่ 5 สกอร์เปียน (2018) ออกจำหน่ายครั้งแรกโดยเปิดในสถานีวิทยุอังกฤษวันที่ 6 กรกฎาคม 2018 เป็นซิงเกิลที่ 4 จากอัลบั้ม ในตอนแรกมีกำหนดออกจำหน่ายโดยเปิดใน US rhythmic radio วันที่ 10 กรกฎาคม 2018 คู่กับเพลง "In My Feelings" อย่างไรก็ตาม การออกจำหน่ายได้ถูกยกเลิกไป เมื่อค่ายเพลง Republic Records ตัดสินใจผลักดัน "In My Feelings" ในสถานีวิทยุเพลง rhythmic และ contemporary hit radio ของสหรัฐ
เพลงนี้ประกอบด้วยเสียงร้องหลังเสียชีวิตจาก ไมเคิล แจ็กสัน ที่นำมาจากส่วนหนึ่งของเดโมที่ไม่เผยแพร่ที่ไหนมาก่อนในช่วงปี 1980 ซึ่งประพันธ์โดย แจ็กสัน และนักร้อง,นักประพันธ์เพลงชาวแคนาดา พอล แองคา รวมถึงเพลง "Love Never Felt So Good" ที่ออกจำหน่ายในเอ็กซ์สเกป และเพลง "ดิสอิสอิต" ก็ได้บันทึกเสียงในช่วงเดียวกันด้วย ดังนั้นพอล แองคา จึงให้เครดิตในฐานะนักแต่งเพลงในทั้ง 3 เพลง
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000 |
| Canada (Music Canada) | Gold | 40,000 |
| Denmark (IFPI Danmark) | Platinum | 90,000 |
| Italy (FIMI) | Gold | 25,000 |
| Portugal (AFP) | Gold | 5,000 |
| Sweden (GLF) | Platinum | 8,000,000† |
| United Kingdom (BPI) | Platinum | 600,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ประเทศ | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหราชอาณาจักร | 6 กรกฎาคม 2018 | วิทยุยอดฮิตร่วมสมัย | ยังมันนี แคชมันนี รีพับลิก |  |
| สหรัฐ | 9 ตุลาคม 2018 | วิทยุยอดฮิตร่วมสมัย | ยังมันนี แคชมันนี รีพับลิก |  |
ดอยเชียงดาว

ดอยหลวงเชียงดาวในเดือนกันยายน พ.ศ. 2565
พระอาทิตย์ตกบนยอดดอยเชียงดาว
ดอยเชียงดาว หรือ ดอยหลวงเชียงดาว (อังกฤษ: Doi Chiang Dao, Doi Luang Chiang Dao) เป็นดอยหรือยอดเขาที่มีความสูงเป็นอันดับ 3 ของประเทศไทย รองมาจากดอยอินทนนท์และดอยผ้าห่มปก ตั้งอยู่ในเขตอำเภอเชียงดาว จังหวัดเชียงใหม่  มีความสูง 2,275 เมตร (7,136 ฟุต) จากระดับน้ำทะเล  ชื่อในสมัยก่อนเรียกว่า "ดอยอ่างสลุง"  ชื่อกันตามตำนานพื้นเมืองว่าเป็นสถานที่ที่สมเด็จพระสัมมาสัมพุทธเจ้า เสด็จมาพร้อมพระอรหันต์ 8 รูป ทรงลงสรงน้ำในสลุงทองคำหรือบริเวณอ่างสลุง จึงเรียกดอยแห่งนี้ว่า "ดอยหลวง" เนื่องจากเป็นดอยที่มีขนาดสูงใหญ่ ("หลวง" ในภาษาเหนือ หมายถึง "ใหญ่" ) เพี้ยนเป็น "ดอยหลวงเพียงดาว" (ดอยหลวงเปียงดาวในภาษาเหนือ) จนกลายมาเป็น  "ดอยหลวงเชียงดาว" หรือ "ดอยเชียงดาว" ในปัจจุบัน
เป็นที่ตั้งของเขตรักษาพันธุ์สัตว์ป่าเชียงดาว อุณหภูมิตามปกติจะถูกปกคลุมด้วยเมฆหมอกตลอดปีโดยเฉพาะในฤดูหนาวและฤดูฝน อากาศหนาวเย็นตลอดฤดูหนาวและฤดูฝนอากาศชุ่มชื้นมาก เป็นแหล่งที่มีพืชพรรณหลากหลายและมีหลายชนิดที่เป็นพืชถิ่นเดียวไม่พบในส่วนอื่น ๆ ของประเทศไทย มีทั้งพืชเขตร้อน, กึ่งเขตร้อนและพืชเขตอบอุ่น จึงเป็นสถานที่ ๆ พบความหลากหลายทางชีวภาพมาก เนื่องจากเป็นเขาหินปูน เป็นส่วนหนึ่งของเทือกเขาถนนธงชัย เกิดขึ้นในยุคเพอร์เมียน มีอายุระหว่าง 230–250 ล้านปี เป็นหมู่หินราชบุรีของไทย ซึ่งเกิดจากการทับถมของตะกอนทะเล และซากสัตว์ที่มีหินปูน สันนิษฐานว่า พื้นที่ในบริเวณนี้ในอดีตเคยเป็นท้องทะเลมาก่อนที่การตกตะกอนทับถมของซากสิ่งมีชีวิต เช่น ปะการังและหอย  เป็นแหล่งนิยมสำหรับการดูนก  มีนกอาศัยอยู่ที่นี่มากกว่า 300 ชนิด รวมถึงสัตว์ป่าชนิดอื่นที่หายาก เช่น ผีเสื้อสมิงเชียงดาว, ไก่ฟ้าหางลายขวาง, กวางผา รวมถึงเลียงผา ซึ่งเป็นสัตว์ป่าสงวน เป็นต้น
เมื่อวันที่ 15 กันยายน 2564 ยูเนสโก ได้ประกาศขึ้นทะเบียนดอยเชียงดาวให้เป็นพื้นที่สงวนชีวมณฑลแห่งใหม่ของโลก นับเป็นพื้นที่สงวนชีวมณฑลโลกลำดับที่ 5 ของเมืองไทย
แหล่งข้อมูลอื่น

thaibirding.com on Doi Chiang Dao (อังกฤษ)
ไต่ฟ้า ตามฝัน สู่“ดอยเชียงดาว”ดินแดนดอกไม้งาม ท่ามกลางม่านหมอกแห่งขุนเขาศักดิ์สิทธิ์[ลิงก์เสีย] โดยผู้จัดการออนไลน์
แผนที่และภาพถ่ายทางอากาศของ ดอยเชียงดาว
ภาพถ่ายดาวเทียมจาก98.876667&z=17 วิกิแมเปีย หรือ98.876667,17z กูเกิลแมปส์
แผนที่จาก98.876667&zoom=17 ลองดูแมป หรือ98.876667,14,normal เฮียวีโก
ภาพถ่ายทางอากาศจาก98.876667&cpy=19.399722&res=8&provider_id=310&t=pan&dat= เทอร์ราเซิร์ฟเวอร์
19°23′59″N 98°52′36″E﻿ / ﻿19.399722°N 98.876667°E﻿ / 19.399722; 98.876667
| ด ค กพื้นที่สงวนชีวมณฑลโลกในประเทศไทย |
| --- | --- |
 สะแกราช  ป่าสักห้วยทาก  ห้วยคอกม้า  ระนอง  ดอยเชียงดาว 
 ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย อุทยานธรณีโลกในไทย
ดอร์มัน ลอง

| --- | --- |
ชื่อทางการค้า: ดอร์มัน ลอง
อุตสาหกรรม: อุตสาหกรรมการผลิต
ก่อตั้ง: 1875; 149 ปีที่แล้ว (1875)
ผู้ก่อตั้ง: อาเทอร์ ดอร์มัน อัลเบิร์ต เดิน ลันด์ลอง
สำนักงานใหญ่: มิดเดิลส์เบรอ
ผลิตภัณฑ์: เหล็ก สะพาน
เว็บไซต์: www.dormanlongtechnology.com 
ดอร์มัน ลอง แอนด์ โค (อังกฤษ: Dorman Long & Co) เป็นผู้ผลิตเหล็กในสหราชอาณาจักร ต่อมาได้ขยายไปสู่การสร้างสะพาน ครั้งหนึ่งเคยจดทะเบียนในตลาดหลักทรัพย์ลอนดอน
ประวัติ

บริษัทก่อตั้งโดยอาเทอร์ ดอร์มัน และอัลเบิร์ต เดอ ลันด์ลอง เมื่อพวกเขาซื้อกิจการ เวสต์ มาร์ช ไอออน เวิร์คส์ ในปี ค.ศ. 1875 ในคริสต์ทศวรรษ 1920 ดอร์มัน ลองเข้าซื้อกิจการของ Bell Brothers และ Bolckow, Vaughan และเข้าสู่ธุรกิจการก่อสร้างสะพาน ในปี ค.ศ. 1938 เอลลิส ฮันเตอร์ เข้ารับตำแหน่งกรรมการผู้จัดการ และเขายังคงเป็นผู้นำธุรกิจจนถึงปี ค.ศ. 1961
ในปี ค.ศ. 1967 ดอร์มัน ลอง พร้อมกับบริษัทผลิตเหล็กกล้าของอังกฤษอีก 13 แห่งได้กลายมาเป็นบริติชสตีลที่รัฐบาลเป็นเจ้าของ
ดอนัลด์ รัมส์เฟลด์

| ดอนัลด์ รัมส์เฟลด์ |
| --- | --- |
Donald Rumsfeld
รัมส์เฟลด์ในปี ค.ศ. 2001

รัฐมนตรีว่าการกระทรวงกลาโหมสหรัฐ
ดำรงตำแหน่ง 20 มกราคม ค.ศ. 2001 – 18 ธันวาคม ค.ศ. 2006
ประธานาธิบดี: จอร์จ ดับเบิลยู. บุช
ก่อนหน้า: วิลเลียม โคเฮน
ถัดไป: รอเบิร์ต เกตส์
ดำรงตำแหน่ง 20 พฤศจิกายน ค.ศ. 1975 – 20 มกราคม ค.ศ. 1977
ประธานาธิบดี: เจอรัลด์ ฟอร์ด
ก่อนหน้า: เจมส์ ชเลสซิงเกอร์
ถัดไป: แฮโรลด์ บราวน์
เสนาธิการทำเนียบขาว
ดำรงตำแหน่ง 21 กันยายน ค.ศ. 1974 – 20 พฤศจิกายน ค.ศ. 1975
ประธานาธิบดี: เจอรัลด์ ฟอร์ด
ก่อนหน้า: อเล็กซานเดอร์ แฮก
ถัดไป: ดิก ชีนีย์
 
ข้อมูลส่วนบุคคล
เกิด: ดอนัลด์ เฮนรี รัมส์เฟลด์ 9 กรกฎาคม ค.ศ. 1932(1932-07-09) ชิคาโก, รัฐอิลลินอย, สหรัฐอเมริกา
เสียชีวิต: 29 มิถุนายน ค.ศ. 2021(2021-06-29) (88 ปี) เทาส์, รัฐนิวเม็กซิโก, สหรัฐอเมริกา
ศาสนา: คริสต์นิกายโปรเตสแตนต์
พรรคการเมือง: ริพับลิกัน
คู่สมรส: จอยส์ เพียร์สัน (สมรส 1954)
บุตร: 3 คน
ศิษย์เก่า: มหาวิทยาลัยพรินซ์ตัน มหาวิทยาลัยจอร์จทาวน์
ลายมือชื่อ: 
เว็บไซต์: Library website
ยศที่ได้รับการแต่งตั้ง
สังกัด:  กองทัพเรือสหรัฐ
ประจำการ: 2497–2500
ยศ:  นาวาเอก

ดอนัลด์ เฮนรี รัมส์เฟลด์ (อังกฤษ: Donald Henry Rumsfeld, 9 กรกฎาคม ค.ศ. 1932 – 29 มิถุนายน ค.ศ. 2021) เป็นนักการเมืองและนักธุรกิจชาวอเมริกัน เขาดำรงตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 13 ภายใต้ประธานาธิบดี เจอรัลด์ ฟอร์ด และคนที่ 21 ภายใต้ประธานาธิบดี จอร์จ ดับเบิลยู. บุช วาระแรกที่ตำรงตำแหน่งรัฐมนตรีกลาโหมนั้น รัมส์เฟลด์ด้วยวัย 43 ปีถือเป็นรัฐมนตรีกลาโหมที่อายุน้อยที่สุดในประวัติศาสตร์สหรัฐ นอกจากนั้น เขายังเคยดำรงตำแหน่งสมาชิกสภาผู้แทนราษฎรสหรัฐจากรัฐอิลลินอย, ผู้อำนวยการสำนักงานโอกาสทางเศรษฐกิจ, ที่ปรึกษาประธานาธิบดี, ผู้แทนถาวรสหรัฐประจำนาโต้ และ เสนาธิการทำเนียบขาว
ประวัติ

รัมส์เฟลด์เกิดในนครชิคาโก รัฐอิลลินอย เขาเข้าศึกษาที่มหาวิทยาลัยพรินซ์ตัน และจบการศึกษาสาขารัฐศาสตร์ใน พ.ศ. 2497 จากนั้นก็เข้าประจำการในกองทัพเรือสหรัฐเป็นเวลาสามปี เขาเข้าลงสมัครชิงตำแหน่งส.ส.จากรัฐอิลลินอย และชนะเลือกตั้งในปี 2505 ในวัย 30 ปี ต่อมารัมส์เฟลด์ยอมรับคำชวนของประธานาธิบดี ริชาร์ด นิกสัน ให้ดำรงตำแหน่งผู้อำนวยการสำนักงานโอกาสทางเศรษฐกิจ และได้รับแต่งตั้งเป็นที่ปรึกษาประธานาธิบดี ก่อนที่ต่อมาจะได้เป็นผู้แทนสหรัฐประจำนาโต้ เขาถูกเรียกตัวกลับมายังสหรัฐในเดือนสิงหาคม ปี 2517 เพื่อรับตำแหน่งเสนาธิการทำเนียบขาว ภายใต้ประธานาธิบดี เจอรัลด์ ฟอร์ด เขาดำรงตำแหน่งนี้เพียงปีเศษก็สละตำแหน่งนี้ให้แก่ ดิก ชีนีย์ เจ้าหน้าที่รุ่นน้องของเขา เพื่อไปรับตำแหน่งรัฐมนตรีกลาโหมในปี 2518
ภายหลังประธานาธิบดีฟอร์ดแพ้การเลือกตั้งในปี 2519 รัมส์เฟลด์ก็กลับไปดูแลธุรกิจส่วนตัว ต่อมาเขาได้ดำรงตำแหน่งประธานบริหารบริษัทเวชภัณฑ์ และต่อมาไปบริหารบริษัทเครื่องรับโทรทัศน์ และไปบริหารบริษัทเทคโนโลยีชีวภาพ ก่อนที่ในปลายปี 2543 เขาได้รับคำชวนให้มาเป็นรัฐมนตรีกลาโหม จากรองประธานาธิบดี ดิก ชีนีย์ ผู้เคยเป็นรุ่นน้องของเขาในทำเนียบขาว และได้รับการรับรองและแต่งตั้งในเดือนมกราคม 2554 ในช่วงการเป็นรัฐมนตรีกลาโหมของประธานาธิบดีบุชนี้เอง รัมส์เฟลด์เป็นผู้มีส่วนสำคัญในการวางแผนและสั่งการปฏิบัติการตอบโต้กลับจากเหตุวินาศกรรม 11 กันยายน ซึ่งเป็นเหตุจุดชนวนสงครามสองครั้ง อันได้แก่ สงครามในอัฟกานิสถาน และ สงครามอิรัก
ประวัติ > วินาศกรรม 11 กันยา และสงครามสืบเนื่อง

ในตอนบ่ายของวันที่ 11 กันยายน 2001 รัมส์เฟลด์ได้ออกคำสั่งด่วนให้ตรวจสอบและหาหลักฐานความเชื่อมโยงกับอิรัก เขายังแนะนำอีกว่าชาติที่สนับสนุนการก่อการร้ายอย่าง ซูดาน, ลิเบีย, อิรัก และ อิหร่าน อาจจะให้ที่หลบภัยแก่ผู้ก่อการร้ายหากสหรัฐเข้าโจมตีอัฟกานิสถาน ภายหลัง รัมส์เฟลด์ยังระบุในหนังสือ Known and Unknown ว่า "คนมักเขียนว่าฝ่ายบริหารของบุชมัวแต่เพ่งเล็งไปที่อิรักหลัง 9/11 นักวิเคราะห์ข่าวก็บอกว่าการที่ประธานาธิบดีบุชและที่บรรดาที่ปรึกษาออกมาสงสัยว่าซัดดัม ฮุสเซนอาจจะอยู่เบื้องหลังการโจมตีนั้นเป็นเรื่องที่แปลกและดูหมกมุ่น ผมเองก็ไม่เคยเข้าใจในประเด็นนี้ ผมไม่รู้ว่าอิรักเกี่ยวหรือไม่เกี่ยว แต่มันจะกลายเป็นว่าฝ่ายบริหารไร้ความรับผิดชอบถ้าไม่มีใครออกมาตอบคำถาม"
หลังสหรัฐประกาศสงครามในอิรัก รัมส์เฟลด์ร่วมประชุมเพื่อรับฟังแผนปฏิบัติการในอิรักของกระทรวงกลาโหม ซึ่งเสนอที่จะส่งทหารราวห้าแสนนายเข้าปฏิบัติการ เขาคิดว่าเป็นจำนวนที่มากเกินไป และคัดค้านความคิดนี้มาตลอด เขากดดันไปยังพลเอกทอมมี่ แฟรงก์ ผบ.กองบัญชาการส่วนกลางให้ลดจำนวนทหารเหลือสี่แสนนาย ซึ่งพลเอกแฟรงก์ก็คัดค้านและยืนยันที่จะต้องคงทหารที่ระดับเดิม
"เพนตากอนยังทำงานอยู่" คำพูดของรัมส์เฟลด์ต่อสื่อมวลชน 8 ชั่วโมงหลังเพนตากอนถูกเครื่องบินพุ่งชน
ดอลลี พาร์ตัน

| ดอลลี พาร์ตัน |
| --- | --- |
พาร์ตันในปี 2010
เกิด: ดอลลี รีเบกกา พาร์ตัน  (1946-01-19) 19 มกราคม ค.ศ. 1946 (78 ปี) รัฐเทนเนสซี สหรัฐอเมริกา
สัญชาติ:  สหรัฐ
อาชีพ: นักร้อง นักแต่งเพลง นักดนตรี นักแสดง โปรดิวเซอร์เพลง นักธุรกิจ นักเขียน
ปีปฏิบัติงาน: 1956–ปัจจุบัน
คู่สมรส: คาร์ล ทอมัส ดีน (สมรส 1966)
อาชีพทางดนตรี
แนวเพลง: คันทรี คันทรีป็อป บลูกลาส กอสเปล
เครื่องดนตรี: เสียง กีตาร์ แบนโจ เปียโน ออโตฮาร์ป ไวโอลิน ฮาร์โมนิกา แซกโซโฟน
ค่ายเพลง: โกลด์แบนด์ เมอร์คิวรี โมนูเมนต์ อาร์ซีเอ วอร์เนอร์ โคลัมเบีย ไรซิงไทด์ เดกกา ชูการ์ฮิลล์ ดอลลี บัตเตอร์ฟลาย
 นักดนตรี
เว็บไซต์: www.dollyparton.com
ดอลลี รีเบกกา พาร์ตัน (อังกฤษ: Dolly Rebecca Parton; เกิด 19 มกราคม ค.ศ. 1946) เป็นนักร้อง นักแต่งเพลง นักดนตรี นักเขียน นักแสดง โปรดิวเซอร์เพลง และนักธุรกิจชาวอเมริกัน เป็นที่รู้จักในผลงานเพลงคันทรี หลังจากประสบความสำเร็จในฐานะนักแต่งเพลงให้ศิลปินคนอื่น ในปี 1967 เธอได้เปิดตัวอัลบั้มแรกของเธอในชื่อว่า  Hello, I’m Dolly และได้ผลตอบรับที่ดีมาก
ในช่วง 4 ทศวรรษครึ่งตั้งแต่เธอมีผลงานเปิดตัว เธอถือเป็นศิลปินหญิงที่ยังคงประสบความสำเร็จมากที่สุด ในดนตรีแนวคันทรี กับซิงเกิลอันดับ 1 ถึง 15 ซิงเกิล  และมีผลงานอัลบั้ม 42 อัลบั้มที่ติดชาร์ตท็อป 10 ชาร์ตคันทรีอัลบั้ม เธอยังมี 5 เพลงคันทรียอดนิยมใน 5 ทศวรรษที่ผ่านมา และเป็นศิลปินคนเดียวที่มีซิงเกิลอันดับ 1 บนชาร์ตเพลงคันทรีในทุก ๆ ทศวรรษ (4 ทศวรรษหลัง)
ดอส (ระบบปฏิบัติการ)

สำหรับความหมายอื่น ดูที่ DOS (แก้ความกำกวม)
หน้าตาของดอส
ดอส (อังกฤษ: DOS; ย่อมาจาก Disk Operating System) เป็นชื่อเรียกระบบปฏิบัติการหลายตัวที่พัฒนาโดยไอบีเอ็มและไมโครซอฟท์ ในช่วงปี พ.ศ. 2524-2538 (โดยถ้ารวมดอสในวินโดวส์ จะนับถึงปี พ.ศ. 2543) ตัวอย่างของระบบปฏิบัติการนี้เช่น PC-DOS, MS-DOS, FreeDOS, DR-DOS, Novell-DOS, OpenDOS, PTS-DOS, ROM-DOS เนื่องจากดอสมีผู้ผลิตหลายเจ้า เช่น PC-DOS จากไอบีเอ็ม และ MS-DOS จากไมโครซอฟท์ เป็นต้น และดอสอื่นๆ ระบบปฏิบัติการดอสส่วนมากทำงานภายใต้เครื่องไอบีเอ็มพีซีเสมือน ที่ใช้ซีพียู อินเทล x86
ดอลโดมิเนชัน

ดอลโดมิเนชัน (อังกฤษ: Doll Domination) เป็นสตูดิโออัลบั้มชุดที่สองของเกิร์ลกรุ๊ปชาวอเมริกันชื่อ Pussycat Dolls วางจำหน่ายเมื่อวันที่ 19 กันยายน พ.ศ. 2551 โดย Interscope Records การเปิดตัวอัลบั้มนี้เกิดขึ้นก่อนการลาออกไปของสมาชิกวง Carmit Bachar ที่มีอายุยืนยาวที่สุดของกลุ่ม การพัฒนาเริ่มขึ้นในเดือนกุมภาพันธ์ พ.ศ. 2551 โดยกลุ่มนี้ทำงานร่วมกับผู้ทำงานร่วมกันก่อนหน้านี้ Sean Garrett, Polow da Don และ Timbaland และกลุ่มใหม่ ๆ เช่น Darkchild, J-Roc และ Chase N Cashe โดย Polow da Don, R.Kelly และ Snoop Dogg ยังแสดงเป็นแขกรับเชิญในอัลบั้ม ทั้งสี่เพลงใน Doll Domination เดิมได้รับการบันทึกไว้สำหรับอัลบั้มเดี่ยว Her Name is Nicole เพื่อเปิดตัวของนักร้องนำ Nicole Scherzinger ซึ่งได้รับการเก็บไว้หลังจากการแสดงซิงเกิลก่อนหน้านี้น้อยไป
ดยุกแห่งยอร์ก

| ดยุกแห่งยอร์ก |
| --- | --- |
ตราอาร์มประจำดยุกแห่งยอร์ก
เจ้าชายแอนดรูว์ ดยุกแห่งยอร์ก ดยุกแห่งยอร์กพระองค์ปัจจุบัน
สถาปนา: ค.ศ. 1385
องค์แรก: เอ็ดมันด์แห่งแลงลีย์ ดยุกที่ 1 แห่งยอร์ก
องค์ปัจจุบัน: เจ้าชายแอนดรูว์ ดยุกแห่งยอร์ก
ดยุกแห่งยอร์ก (อังกฤษ: Duke of York) เป็นบรรดาศักดิ์ชั้นดยุก ที่มีมาตั้งแต่รัชสมัยพระเจ้าเอ็ดเวิร์ดที่ 3 แห่งอังกฤษ โดยมักจะพระราชทานให้กับพระราชโอรสพระองค์รอง โดยมีศักดิ์เทียบเท่ากับบรรดาศักดิ์ "ดยุกแห่งอัลบานี"ในระบบบรรดาศักดิ์ของสก็อตแลนด์ ดยุกแห่งยอร์กพระองค์แรกคือเจ้าชายเอ็ดมันด์แห่งแลงลีย์ และพระองค์ปัจจุบันคือเจ้าชายแอนดรูว์ ในประวัติศาสตร์อังกฤษได้มีการพระราชทานบรรดาศักดิ์นี้ทั้งหมด 11 สมัย โดย 5 สมัยในฐานะ "ดยุกแห่งยอร์ก" ก่อนพระราชบัญญัติสหภาพ ค.ศ. 1800, 3 สมัยในฐานะ "ดยุกแห่งยอร์กและอัลบานี" ในบรรดาศักดิ์ของบริเตนใหญ่ และอีก 3 สมัยในฐานะ "ดยุกแห่งยอร์ก" ในบรรดาศักดิ์ของสหราชอาณาจักร
ตั้งแต่ปีพ.ศ. 2004 เมื่อทายาทของเอ็ดมันด์แห่งแลงลีย์ ดยุกที่ 1 แห่งยอร์กได้ขึ้นครองราชย์เป็นพระเจ้าเอ็ดเวิร์ดที่ 4 แห่งอังกฤษ ผู้ถือบรรดาศักดิ์นี้อีกสิบคนต่อมาไม่สามารถสืบทอดบรรดาศักดิ์นี้แก่ทายาทเลย โดยมักจะสิ้นพระชนม์โดยไร้ทายาทชาย หรือไม่ก็กลายเป็นพระมหากษัตริย์เสียเอง
รายพระนาม > สมัยแรก (ค.ศ. 1385–1415 และ 1425–1461)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| เอ็ดมันด์แห่งแลงลีย์ ดยุกที่ 1 แห่งยอร์ก 1385–1402 เอิร์ลแห่งเคมบริดจ์ (1362) |  | 5 มิถุนายน 1341 คิงส์ แลงลีย์ พระราชโอรสลำดับที่ 4 ในพระเจ้าเอ็ดเวิร์ดที่ 3 กับฟีลีปาแห่งแอโน | อิซาเบลลาแห่งคาสตีล 1372 พระโอรสธิดา 3 พระองค์  โจน ฮอลแลนด์ ไม่มีโอรสธิดา |  1 สิงหาคม 1402 คิงส์ แลงลีย์ พระชนมายุ 61 พรรษา |
| เอ็ดเวิร์ดแห่งนอริช ดยุกที่ 2 แห่งยอร์ก 1402–1415 ดยุกแห่โอมาล (1397–1399), เอิร์ลแห่งเคมบริดจ์ (1362–1414), เอิร์ลแห่งรัทแลนด์ (1390–1402), เอิร์ลแห่งคอร์ก (c. 1396) |  | 1373 นอริช โอรสคนโตของดยุกที่ 1 กับพระชายา   อิซาเบลลาแห่งคาสตีล | ฟิลิปปาเดอโมฮุน ไม่มีบุตรธิดา | 25 ตุลาคม 1415 อาแฌงคูร์ต อายุ 42 ปี |
| ริชาร์ด แพลนแทเจเนต ดยุกที่ 3 แห่งยอร์ก 1425–1460 เจ้าผู้อารักขาแห่งอังกฤษ, เจ้าชายแห่งเวลส์ และเอิร์ลแห่งเชสเตอร์, ดยุกแห่งคอร์นวอลล์ (1460, ดูเพิ่ม พระราชบัญญัติแอคคอร์ด); เอิร์ลแห่งอัลสเตอร์ (1264), เอิร์ลแห่งมาร์ช (1328), เอิร์ลแห่งเคมบริดจ์ (1414, คืน 1426), ลอร์ดแห่งแคลร์ (1066–1075), บารอนมอร์ติเมอร์แห่งวิกมอร์ (1331) |  | 21 กันยายน 1411 หลานของดยุกที่ 2 และบุตรของริชาร์ดแห่งโคนิสเบิร์ก เอิร์ลที่ 3 แห่งเคมบริดจ์ (ผู้ถูกริบบรรดาศักดิ์และต้องโทษประหารชีวิตโทษฐานกบฏเมื่อค.ศ. 1415) และ แอนน์ เดอ มอร์ติเมอร์ | ซิซิลิ เนวิลล์ 1437 พระโอรสธิดา 13 พระองค์ | 30 ธันวาคม 1460 เวกฟิลด์ พระชนมายุ 49 พรรษา |
| เอ็ดเวิร์ด แพลนแทเจเนต ดยุกที่ 4 แห่งยอร์ก 1460–1461 also: เอิร์ลแห่งอัลสเตอร์ (1264), เอิร์ลแห่งมาร์ช (1328), เอิร์ลแห่งเคมบริดจ์ (1414), ลอร์ดแห่งแคลร์ (1066–1075), บารอนมอร์ติเมอร์แห่งวิกมอร์ (1331) |  | 28 เมษายน 1442 รูอ็อง พระโอรสของดยุกที่ 3 กับพระชายา ซิซิลิ เนวิลล์; ผู้ยึดราชบัลลังก์เป็นพระเจ้าเอ็ดเวิร์ดที่ 4 บรรดาศักดิ์ทั้งหลายจึงผนวกรวมเข้ากับพระมหากษัตริย์ | เอลิซาเบธ วูดวิลล์ 1 พฤษภาคม 1464 พระโอรสธิดา 10 พระองค์ | 9 เมษายน 1483 เวสต์มินสเตอร์ พระชนมายุ 40 พรรษา |
รายพระนาม > สมัยที่ 2 (ค.ศ. 1474)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| ริชาร์ดแห่งชรูว์สบรี ดยุกแห่งยอร์ก 1474–1483 ดยุกแห่งนอร์ฟอล์ก (1477), เอิร์ลแห่งนอร์ฟอล์ก (1477), เอิร์ลแห่งนอตทิงแฮม (1476), และอาจจะเอิร์ลแห่งเซอร์รีย์ (1477) |  | 17 สิงหาคม 1473 ชรูว์สบรี พระราชโอรสพระองค์รองในพระเจ้าเอ็ดเวิร์ดที่ 4 กับสมเด็จพระราชินีเอลิซาเบธ | แอนน์แห่งมอวเบรย์ 15 มกราคม 1478 ไม่มีพระโอรสธิดา | หายสาปสูญในหอคอยแห่งลอนดอน พร้อมกับพระเชษฐา โดยทั้งสองพระองค์เป็นเจ้าชายในหอคอย สิ้นพระชนม์โดยไม่มีรัชทายาท จึงทำให้บรรดาศักดิ์นี้สิ้นสุดลง |
รายพระนาม > สมัยที่ 3 (ค.ศ. 1494)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| เจ้าชายเฮนรี ทิวดอร์ ราชวงศ์ทิวดอร์ 1494–1509 เจ้าชายแห่งเวลส์ (1504), ดยุกแห่งคอร์นวอลล์ (1502) |  | 28 มิถุนายน 1491 พระราชวังกรีนิช ลอนดอน พระราชโอรสในพระเจ้าเฮนรีที่ 7 กับสมเด็จพระราชินีเอลิซาเบธ | กาตาลินาแห่งอารากอน 11 มิถุนายน 1509 – 23 พฤษภาคม 1533 (หย่า) พระโอรสธิดา 2 พระองค์  แอนน์ บุลิน 25 มกราคม 1533 – 17 พฤษภาคม 1536 (หย่า) พระธิดา 1 พระองค์  เจน ซีมอร์ 30 พฤษภาคม 1536 – 24 ตุลาคม 1537 พระโอรส 1 พระองค์  แอนน์แห่งคลีฟส์ 6 มกราคม 1540 – 9 กรกฎาคม 1540 (หย่า) ไม่มีพระโอรสธิดา  แคเทอริน เฮาเวิร์ด 28 กรกฎาคม 1540 – 23 พฤศจิกายน 1541 (หย่า) ไม่มีพระโอรสธิดา  แคเทอริน พาร์ 12 กรกฎาคม 1543 ไม่มีพระโอรสธิดา | 28 มกราคม 1547 พระราชวังไวต์ฮอล ลอนดอน พระชนมายุ 55 พรรษา |
เจ้าชายเฮนรีขึ้นเสวยราชย์เป็น พระเจ้าเฮนรีที่ 8 ในปีค.ศ. 1509 ต่อจากพระราชบิดา และทำให้บรรดาศักดิ์ทั้งหลายถูกผนวกเข้ากับพระมหากษัตริย์
รายพระนาม > สมัยที่ 4 (ค.ศ. 1605)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| เจ้าชายชาลส์ ราชวงศ์สจวต 1605–1625 ดยุกแห่งออลบานี (1600); เจ้าชายแห่งเวลส์ (1616), ดยุกแห่งคอร์นวอลล์ และ ดยุกแห่งรอธซี (1612) |  | 19 พฤศจิกายน 1600 พระราชวังดันเฟิร์มลิน ดันเฟิร์มลิน พระโอรสในพระเจ้าเจมส์ที่ 1 กับแอนน์แห่งเดนมาร์ก | อ็องเรียต มารีแห่งฝรั่งเศส 13 มิถุนายน 1625 พระโอรสธิดา 9 พระองค์ | 30 มกราคม 1649 พระราชวังไวต์ฮอล ลอนดอน พระชนมายุ 48 พรรษา |
เจ้าชายชาลส์เสวยราชย์เป็นพระเจ้าชาลส์ที่ 1 ในปีค.ศ. 1625 ต่อจากการสวรรคตของพระราชบิดา บรรดาศักดิ์นี้จึงผนวกเข้ากับพระมหากษัตริย์
รายพระนาม > สมัยที่ 5 (ค.ศ. 1633/1644)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| เจ้าชายเจมส์ ราชวงศ์สจวต 1633/1644–1685 ดยุกแห่งออลบานี (1660) เอิร์ลแห่งอัลสเตอร์ (1659) |  | 14 ตุลาคม 1633 พระราชวังเซนต์เจมส์ ลอนดอน พระโอรสในพระเจ้าชาลส์ที่ 1 กับสมเด็จพระราชินีแมรี | แอนน์ ไฮด์ 3 กันยายน 1660 พระราชโอรสธิดา 8 พระองค์  แมรีแห่งโมดีนา 21 พฤศจิกายน 1673 พระราชโอรสธิดา 7 พระองค์ | 16 กันยายน 1701 พระราชวังแซ็ง-แฌร์แม็ง-อ็อง-แล ปารีส พระชนมายุ 67 พรรษา |
เจ้าชายเจมส์ทรงถือบรรดาศักดิ์ดยุกแห่งยอร์กตั้งแต่พระราชสมภพ และได้รับพระราชทานในปีค.ศ. 1644 ซึ่งต่อมาได้เสวยราชย์เป็น พระเจ้าเจมส์ที่ 2 เมื่อค.ศ. 1685 เมื่อพระเชษฐาเสด็จสวรรคต และบรรดาศักดิ์นี้จึงผนวกเข้ากับพระมหากษัตริย์
รายพระนาม > สมัยจาโคไบต์ (ค.ศ. 1725)

| ดยุกแห่งยอร์ก | พระฉายาลักษณ์ | พระราชสมภพ | อภิเษกสมรส | สวรรคต |
| --- | --- | --- | --- | --- |
| พระคาร์ดินัลสจวต ราชวงศ์สจวต 1725-1788 พระคาร์ดินัล (1747), หัวหน้าแห่งคณะพระคาร์ดินัล (1803) |  | 6 มีนาคม 1725 ปาลาซโซมูติ โรม รัฐสันตะปาปา โอรสของ"เจมส์ที่ 3 และ 8" (ผู้อ้างสิทธิ์ในราชบัลลังก์สายจาโคไบต์) กับมาเรีย คลีเม็นทินา โซบิเอสกา | ____ | 13 กรกฎาคม 1807 ฟรัสกาตี โรม อายุ 82 ปี |
พระคาร์ดินัลดยุกแห่งยอร์กควรจะเป็นผู้ได้ขึ้นครองราชย์เป็นพระเจ้าเฮนรีที่ 9 ตามสิทธิในราชบัลลังก์สายจาโคไบต์ อย่างไรก็ตามบรรดาศักดิ์นี้ไม่ได้รับการยอมรับในระบบบรรดาศักดิ์อังกฤษ เมื่อละสังขารพระคาร์ดินัลถือเป็นสมาชิกคนสุดท้ายในราชวงศ์สจวต
รายพระนาม > สมัยที่ 6 (ค.ศ. 1892)

| ดยุกแห่งยอร์ก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายจอร์จ ราชวงศ์ซัคเซิน-โคบวร์คและโกทา 1892–1910 เอิร์ลแห่งอินเวอร์นิส และ บารอนคิลลาร์นีย์ (1892); เจ้าชายแห่งเวลส์, ดยุกแห่งคอร์นวอลล์, และ ดยุกแห่งรอธซี (1901) |  |  | 3 มิถุนายน 1865 พระตำหนักมาร์ลโบโรห์ พระราชโอรสในสมเด็จพระเจ้าเอ็ดเวิร์ดที่ 7 และสมเด็จพระราชินีอเล็กซานดรา | เจ้าหญิงวิกตอเรีย แมรีแห่งเท็ก 6 กรกฎาคม 1893 พระโอรสธิดา 6 พระองค์ | 20 มกราคม 1936 ตำหนักซานดริงแฮม ซานดริงแฮม พระชนมายุ 70 พรรษา |
เจ้าชายจอร์จได้ขึ้นเสวยราชย์เป็น สมเด็จพระเจ้าจอร์จที่ 5 ในปี ค.ศ. 1910 เมื่อพระราชบิดาเสด็จสวรรคต และบรรดาศักดิ์นี้ผนวกเข้ากับพระมหากษัตริย์
รายพระนาม > สมัยที่ 7 (ค.ศ. 1920)

| ดยุกแห่งยอร์ก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายอัลเบิร์ต ราชวงศ์วินด์เซอร์ 1920–1936  เอิร์ลแห่งอินเวอร์นิส และ บารอนคิลลาร์นีย์ (1920) |  |  | 14 ธันวาคม 1895 ตำหนักซานดริงแฮม ซานดริงแฮม พระราชโอรสในสมเด็จพระเจ้าจอร์จที่ 5 และสมเด็จพระราชินีแมรี | เลดีเอลิซาเบธ โบวส์-ลีออน 26 เมษายน 1923 พระธิดา 2 พระองค์ | 6 กุมภาพันธ์ 1952 ตำหนักซานดริงแฮม ซานดริงแฮม พระชนมายุ 56 พรรษา |
เจ้าชายอัลเบิร์ตได้ขึ้นเสวยราชย์เป็น สมเด็จพระเจ้าจอร์จที่ 6 ในปี ค.ศ. 1936 หลังจากที่พระเชษฐาทรงสละราชสมบัติ ทำให้บรรดาศักดิ์นี้ผนวกเข้ากับพระมหากษัตริย์
รายพระนาม > สมัยที่ 8 (ค.ศ. 1986)

| ดยุกแห่งยอร์ก | พระฉายาลักษณ์ | ตราอาร์ม | พระราชสมภพ | อภิเษกสมรส | สวรรคต |
| --- | --- | --- | --- | --- | --- |
| เจ้าชายแอนดรูว์ ราชวงศ์วินด์เซอร์ 1986–ปัจจุบัน เอิร์ลแห่งอินเวอร์นิส และ บารอนคิลลีลี (1986) |  |  | 19 กุมภาพันธ์ 1960 พระราชวังบักกิงแฮม พระราชโอรสในสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ | ซาราห์ เฟอร์กูสัน 23 กรกฎาคม 1986 – 30 พฤษภาคม 1996 (หย่า) พระธิดา 2 พระองค์ |  –   พระชนมายุ 64 ปี 264 วัน |
ดูเพิ่ม

ดยุกแห่งอัลบานี
| ด ค กดยุกแห่งยอร์ก |
| --- | --- |
 เอ็ดมันด์แห่งแลงลีย์ (1385–1402)  เอ็ดเวิร์ดแห่งนอริช (1402–15)  ริชาร์ด แพลนแทเจเนต (1415-60)  เอ็ดเวิร์ดแห่งยอร์ก (1460-61)  ริชาร์ดแห่งชรูว์สบรี (1474-83)  เฮนรี (1494-1509)  ชาลส์ (1605-25)  เจมส์ (1633/1644-85)  ดยุกแห่งยอร์กและออลบานี (ศตวรรษที่ 18)  จอร์จ (1892-1910)  อัลเบิร์ต (1920-36)  แอนดรูว์ (1986-ปัจจุบัน) 
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ
ดร.คิดส์

| ดร> คิดส์ |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป, อาร์แอนด์บี, ฮิปฮอป
ช่วงปี: พ.ศ. 2536–2541  พ.ศ. 2556–ปัจจุบัน
ค่ายเพลง: เอสพี ศุภมิตร (2536)    คีตา เอนเตอร์เทนเมนท์ (2537–2541)   ดาบอมมิวสิค (2556–2557)   9foxentertainment (2557–ปัจจุบัน)

สมาชิก: ศรัณย์นัฐ อาภรณ์ศิริ  (แมค)  กรณ์พงศ์ สกลเดช (อ๊อพ)  พิษณุ ทิปกะ (ต๊อก)
อดีตสมาชิก: บัณฑิตย์ เดชกุญชร (ต้าร์) - (เสียชีวิต)

เว็บไซต์: www.facebook.com/Dr.KidsReunion
ดร.คิดส์ (อังกฤษ: Dr.Kids) เป็นบอยแบนด์ไทย จากค่ายคีตา เรคคอร์ดส มีผลงานเพลงที่รู้จักกันอย่าง ข่าวร้าย, อาอียา เป็นที่โดดเด่นจากทรงผมของแม็คนักร้องนำประกอบกับเสื้อผ้าของสมาชิก
ประวัติ

ดร. คิดส์ เป็นวงบอยแบนด์ที่มีชื่อเสียงในช่วงปี พ.ศ. 2536–2541 มีสมาชิกทั้งหมด 4 คน ประกอบด้วย แมค-ศรัณย์นัฐ อาภรณ์ศิริ บุตรชายของแอ๊ด ทนงศักดิ์ อาภรณ์ศิริ อดีตมือเบสวง แกรนด์เอ็กซ์ และวง เพื่อน, ต้าร์-บัณฑิตย์ เดชกุญชร, อ๊อพ-กรณ์พงศ์ สกลเดช และ ต๊อก-พิษณุ ทิปกะ ด้วยภาพลักษณ์ บุคลิก ทรงผม และสีสันของเสื้อผ้าที่แปลกตา ซึ่งเป็นที่นิยมของวัยรุ่นไทยในสมัยนั้น โดยเริ่มก่อตั้งวงครั้งแรกในสังกัด เอสพี ศุภมิตร ออกอัลบั้มชุดแรกในชื่อ "ใหม่ถอดด้าม" ในปี พ.ศ. 2536 มีเพลงสร้างชื่อเสียงได้แก่เพลง อาอียา และเพลง อยากเป็นเหมือนอย่างเขา
ภายหลังทางต้นสังกัดปิดตัวลง 4 หนุ่ม ดร.คิดส์ ได้ย้ายเข้ามาในสังกัด คีตา เอนเตอร์เทนเมนท์ ค่ายเพลงยักษ์ใหญ่ในยุคนั้นโดยออกอัลบั้มอีก 2 ชุดด้วยกัน ได้แก่อัลบั้ม Modified (พ.ศ. 2538) ต่อมาอัลบั้มชุดนี้สามารถขายได้เกิน 1 ล้านตลับจึงได้ทำการเปลี่ยนปกอัลบั้มพร้อมกับเพิ่มเพลงใหม่คือ My Baby เข้าไปใช้ชื่อว่า Modified ตอน My Baby และอัลบั้ม เจอล่ะ...มันส์! (พ.ศ. 2539) เมื่อทาง คีตา เอนเตอร์เทนเมนท์ ได้ขายกิจการต่อเนื่องจากสภาพเศรษฐกิจที่ไม่ดีพร้อมกับเปลี่ยนชื่อเป็น คีตามิวสิค ทางวงจึงได้อออัลบั้มที่มีชื่อว่า Money Money (พ.ศ. 2541) พร้อมกับ 2 ศิลปินที่ยังคงมีสัญญาอยู่กับทาง คีตา มิวสิค ได้แก่ ฝันดี-ฝันเด่น และอ๊อฟ พงษ์พัฒน์ วชิรบรรจง หลังจากนั้นไม่นานทางค่ายคีตามิวสิคก็ปิดตัวเช่นกัน ก่อนที่ทั้ง 4 จะแยกย้ายกันไปในที่สุด มีเพลงฮิตอย่าง ข่าวร้าย , อาอียา ร้ายนักรักซะ เป็นต้น
ภายหลังการยุบวงประมาณ 5 ปี ต้าร์ สมาชิกของทางวงฆ่าตัวตายอันเนื่องมาจากปัญหาชีวิตส่วนตัวลงในปี พ.ศ. 2546
ดร.คิดส์กลับมาอีกครั้งในปี พ.ศ. 2557 ในเพลง Butterfly ร่วมขับร้องกับ ที-สเกิ๊ต) ในสังกัดค่าย 9foxentertainment ของ ฟอร์ด สบชัย ไกรยูรเสน
ประวัติ > การเสียชีวิตของต้าร์ ดร.คิดส์

ต้าร์ บัณฑิตย์ เดชกุญชร เสียชีวิตเมื่อวันที่ 3 พฤษภาคม พ.ศ. 2546 จากการผูกคอตาย เนื่องจากความเครียดเรื่องปัญหาชีวิตส่วนตัวและมีอาการทางประสาท ในขณะที่เขาอายุได้เพียง 25 ปีเท่านั้น สร้างความโศกเศร้าให้กับครอบครัวและแฟนเพลงเป็นอย่างมาก